# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 24/2014

# z mimoriadneho zasadnutia Kolégia rektora STU zo dňa 18. 12. 2014

**PRÍTOMNÍ: podľa prezenčnej listiny**

**PROGRAM:**

1. Rozpis preddavkov na dotáciu na rok 2015 (D. Faktor)
2. Účtovná závierka za rok 2014 (D. Faktor, ústna informácia)
3. Rôzne

**PREDLOŽENÉ MATERIÁLY:**

1. Rozpis preddavkov na dotáciu na rok 2015
2. Účtovná závierka za rok 2014

**K BODU 1: Rozpis preddavkov na dotáciu na rok 2015**

Materiál uviedol rektor ako aktuálnu informáciu.

Spolu s rozpisom preddavku dotácie na rok 2015 predložil aj porovnanie uvedeného

preddavku dotácie s dotáciou za rok 2014 a porovnanie PPŠ pre nápočet dotácie 2015 a

2014.

Z diskusie:

Rektor vysvetlil a pomenoval základné rozdiely oproti minulému roku. Objasnil príčiny

prepadu, ktoré súvisia prioritne s nízkym pedagogickým výkonom a nižšími vstupnými

parametrami - počet publikácií v databázach Web of Science a Scopus klesol. V porovnaní

s inými VŠ je pokles v týchto dôležitých parametroch dosť výrazný.

Krátka diskusia sa viedla aj k metodike, ktorú MŠSVVaŠ SR ešte nevydalo.

**UZNESENIE: 24.1/2014-KR**

Kolégium rektora STU berie na vedomie informáciu o poskytnutí preddavku dotácie zo

štátneho rozpočtu MŠVVaŠ SR na rok 2015.

**K BODU 2: Účtovná závierka za rok 2014**

Informáciu o príprave účtovnej závierky za rok 2014 prezentoval kvestor. Zároveň

oboznámil prítomných o stave rezervného fondu k 30.11.2014

Prizvaná: Ing. Oľga Matúšková.

Kvestor v rámci diskusie požiadal dekanov reflektovať na predložené údaje, o ktorých boli

informovaní aj tajomníci fakúlt. Zároveň ocenil postoj SjF STU k stavu rezervného fondu,

podľa jeho názoru to zvládli príkladne.

**UZNESENIE: 24.2/2014-KR**

Kolégium rektora STU berie na vedomie informácie o príprave účtovnej závierky za rok

2014 o stave rezervného fondu k 17.12.2014.

**INFORMÁCIE A OZNAMY:**

Rektor

* privítal a predstavil prizvaných hostí - kandidátov na dekanov SvF, SjF a FEI STU

Dekan Kopáčik

* informoval o výsledkoch VZ Dunajského vedomostného klastra, ktoré na svojom dnešnom zasadnutí neschválilo rozpočet, do 5 mesiacov by malo byť zvolané ďalšie valné zhromaždenie
	+ v súčasnosti je v klastri aktívnych cca 8-9 subjektov vrátane STU, vzhľadom na neúspešné projekty sa uvažuje o „uspaní“ klastra

V závere stretnutia rektor prítomným poďakoval za spoluprácu v roku 2014 a zaželal všetkým príjemné prežitie vianočných sviatkov.

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Január** | 12.01.2015 | PAS STU | 14:00 |  |
|  | 14.01.2014 | KR STU | 09:00 |  |
|  | 19.01.2015 | VR STU | 14:00 | Slávnostné zasadnutie Dr.h.c. |
|  | 26.01.2014 | AS STU | 14:00 |  |
|  | 28.01.2015 | VR STU | 09:00 |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

18.12.2014 19.12.2014